
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 914 

8 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή επένδυσης της εταιρείας «ΜΑΛΕΛΗΣ ΑΕΒΕ» 

στις διατάξεις του ν. 3299/2004. 1 

Επιβολή πολλαπλού τέλους για Τελωνειακή Παράβα¬ 
ση. 2 

Επιβολή πολλαπλού τέλους για Τελωνειακή Παρά¬ 
βαση. 3 

Επιβολή πολλαπλού τέλους για Τ ελωνειακή Παράβα¬ 
ση. 4 

Έγκριση τροποποιημένου καταστατικού του ΑΣΤΙΚΟΥ 
ΚΑΙ ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙ¬ 
ΡΙΣΜΟΥ ΚΑΛΛΙΤΕΧΝΩΝ ΕΛΛΑΔΟΣ (Ο.Σ.Κ.Ε.) ΣΥΝ. 

Π.Ε. 5 

Κυκλοφορία αγροτικών μηχανημάτων. 6 

Εθνικό Ρυθμιστικό Πλαίσιο Περιβαλλοντικών Δρά¬ 
σεων για την εφαρμογή του υπ’ αριθμ. 2200/1996 
καν. (Εκ)του Συμβουλίου. 7 


ΑΠΟΦΑΣΕΙΣ 


-" (1) 

Υπαγωγή επένδυσης της εταιρείας «ΜΑΛΕΛΗΣ ΑΕΒΕ» 
στις διατάξεις του ν. 3299/2004. 


Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 32827/ΥΠΕ/4/00535/Ε/ν. 3299/30.12.2006 
απόφαση του Υπουργού και του Υφυπουργού Οικονομί¬ 
ας και Οικονομικών, εγκρίθηκε η υπαγωγή στις διατάξεις 
του ν. 3299/2004, επένδυσης της εταιρείας «ΜΑΛΕΛΗΣ 
ΑΕΒΕ» που αναφέρεται στην ίδρυση μονάδας παροχής 
υπηρεσιών εφοδιαστικής αλυσίδας, στη τοποθεσία Κιμί- 
νια του Δ. Αυλώνα του Ν. Αττικής, συνολικής επιχορηγού¬ 
μενης δαπάνης ενός εκατομμυρίου τριακοσίων πενήντα 
χιλιάδων ευρώ (1.350.000 €), με ποσοστό επιχορήγησης 
35%, ήτοι ποσό επιχορήγησης τετρακοσίων εβδομήντα 
δύο χιλιάδων και πεντακοσίων ευρώ (472.500 €). 


Νέες θέσεις απασχόλησης: 2 Ε.Μ.Ε. 

Ημερομηνία γνωμοδότησης της Επιτροπής 30.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

( 2 ) 

Επιβολή πολλαπλού τέλους για Τ ελωνειακή Παράβαση. 

Ο ΔΙΕΥΘΥΝΤΗΣ ΤΟΥ ΤΕΛΩΝΕΙΟΥ ΑΘΗΝΩΝ 

Με την υπ’ αριθμ. 341/00/2007 καταλογιστική πράξη 
που εκδόθηκε την 22.5.2007 κατά τις διατάξεις των αρθ. 
142 παρ. 2 και 155 του ν. 2960/2001 (πρώην άρθρο 89 παρ. 
2 και 100 του ν. 1165/1918) «Περί Εθνικού Τελωνειακού 
Κώδικα», για διαπραχθείσα τελωνειακή παράβαση (λα¬ 
θρεμπορία καπνικών), επεβλήθη στον ΤααΙί ΝαάθήΝαίθΓ) 
του ΟΐΊοΙαπιαΙί και της ΚαίαγαΙ, γεν. 1977 στο Ιράκ, πρώην 
κάτοικο Κολωνού - Χαονίας 19 ή κάτοικο Καλλιθέας 
Σπάρτης 72Α και νυν αγνώστου διαμονής και με Α.Φ.Μ. 
118594165: 

α) πολλαπλό τέλος 154,60 € (εκατόν πενήντα τέσσε¬ 
ρα ευρώ και εξήντα λεπτά), ήτοι το πενταπλάσιο των 
δασμών κ.λ.π. φόρων, σύμφωνα με τις διατάξεις του 
άρθρου 97 παρ. 3 του ν. 1165/1918, που είναι ευνοϊκότερο 
του άρθρου 150 παρ. 1 του ν. 2960/2001. 

β) πρόστιμο Κ.Ν.Φ.Κ. 1,53 € (ένα ευρώ και πενήντα 
τρία λεπτά). 

Τα ανωτέρω πολλαπλό τέλος και πρόστιμο Κ.Ν.Φ.Κ. υπό- 
κεινται σε Τ.Χ. και Ο.Γ.Α. 2,4% κατά την είσπραξή τους. 

Κατά της άνω πράξης επιτρέπεται προσφυγή ενώπιον 
του αρμόδιου Διοικητικού Πρωτοδικείου Αθηνών εντός 
60 ημερών από τη δημοσίευσή της στην Εφημερίδα 
της Κυβερνήσεως. 

Ο Διευθυντής 

ΗΛΙΑΣ ΑΛ. ΘΕΟΔΩΡΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ο) 

Επιβολή πολλαπλού τέλους για Τελωνειακή Παράβαση. 

Ο ΔΙΕΥΘΥΝΤΗΣ ΤΟΥ ΤΕΛΩΝΕΙΟΥ ΑΘΗΝΩΝ 

Με την υπ’ αριθμ. 681/00/2007 καταλογιστική πρά¬ 
ξη που εκδόθηκε την 22.5.2007 κατά τις διατάξεις των 
αρθ. 142 παρ. 2 και 155 του ν. 2960/2001 «Περί Εθνικού 
Τελωνειακού Κώδικα», για διαπραχθείσα τελωνειακή 
παράβαση (λαθρεμπορία καπνικών), επεβλήθη στον: 
ναΙθπ (ναΙοπγ) δαπον (δαπγον) του ΚοεΙα και της ΟαΙίπα, 
γεν. 25.9.1964 στο Καζακστάν, πρώην κάτοικο Κολωνού 
στην οδό Αλαμάνας 19 και νυν αγνώστου διαμονής και 
με ΑΦΜ 128831238: 

α) συνολικά πολλαπλό τέλος 1.544,04 € (χίλια πεντα¬ 
κόσια σαράντα τέσσερα ευρώ και τέσσερα λεπτά), ήτοι 
το τριπλάσιο των δασμών κ.λ.π. φόρων, σύμφωνα με 
το άρθρο 150 παρ. 1 του ν. 2960/2001, το οποίο ισχύει 
σήμερα και είναι ευνοϊκότερο του άρθρου 97 παρ. 3 του 
ν. 1165/1918, το οποίο ίσχυε κατά τον χρόνο τέλεσης 
της παράβασης, 

β) συνολικά πρόστιμο Κ.Ν.Φ.Κ. 25,21 € (είκοσι πέντε 
ευρώ και είκοσι ένα λεπτά). 

Τ α ανωτέρω πολλαπλό τέλος και πρόστιμο Κ.Ν.Φ.Κ. υπό- 
κεινται σε Τ.Χ. και Ο.Γ.Α. 2,4% κατά την είσπραξή τους. 

Κατά της άνω πράξης επιτρέπεται προσφυγή ενώπιον 
του αρμόδιου Διοικητικού Πρωτοδικείου Αθηνών εντός 
60 ημερών από την δημοσίευσή της στην Εφημερίδα 
της Κυβερνήσεως. 

Ο Διευθυντής 

ΗΛΙΑΣ ΑΛ. ©ΕΟΔΩΡΑΚΟΠΟΥΛΟΣ 

-♦- 

(4) 

Επιβολή πολλαπλού τέλους για Τ ελωνειακή Παράβαση. 

Ο ΔΙΕΥΘΥΝΤΗΣ ΤΟΥ ΤΕΛΩΝΕΙΟΥ ΑΘΗΝΩΝ 

Με την υπ’ αριθμ. 362/00/2007 καταλογιστική πράξη 
που εκδόθηκε την 23.5.2007 κατά τις διατάξεις των αρθ. 
142 παρ. 2 και 155 του ν. 2960/2001 (πρώην άρθρο 89 
παρ. 2 και 100 του ν. 1165/1918) «Περί Εθνικού Τελωνεια¬ 
κού Κώδικα», για διαπραχθείσα τελωνειακή παράβαση 
(λαθρεμπορία καπνικών), επεβλήθη στον Παπαδόπουλο 
Κων/νο του Γεωργίου και της Συμέλας, γεν. 1935 στην 
Ρωσία, πρώην κάτοικο Αιγάλεω - Γιαννιτσών 26 και νυν 
αγνώστου διαμονής. 

α) πολλαπλό τέλος 713,17 € (επτακόσια δεκατρία ευρώ 
και δεκαεπτά λεπτά), ήτοι το πενταπλάσιο των δασμών 
κ.λ.π. φόρων, σύμφωνα με τις διατάξεις του άρθρου 97 
παρ. 3 του ν. 1165/1918, που είναι ευνοϊκότερο του άρθρου 
150 παρ. 1 του ν. 2960/2001. 

β) πρόστιμο Κ.Ν.Φ.Κ. 6,46(€) (έξι ευρώ και σαράντα 
έξι λεπτά). 

Τ α ανωτέρω πολλαπλό τέλος και πρόστιμο Κ.Ν.Φ.Κ. υπό- 
κεινται σε Τ.Χ. και Ο.Γ.Α. 2,4% κατά την είσπραξή τους. 

Κατά της άνω Πράξης επιτρέπεται προσφυγή ενώπιον 
του αρμόδιου Διοικητικού Πρωτοδικείου Αθηνών εντός 
60 ημερών από την δημοσίευσή της στην Εφημερίδα 
της Κυβερνήσεως. 

Ο Διευθυντής 

ΗΛΙΑΣ ΑΛ. ©ΕΟΔΩΡΑΚΟΠΟΥΛΟΣ 


Αριθμ. 19095/290 (5) 

Έγκριση τροποποιημένου καταστατικού του ΑΣΤΙΚΟΥ 
ΚΑΙ ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙ¬ 
ΣΜΟΥ ΚΑΛΛΙΤΕΧΝΩΝ ΕΛΛΑΔΟΣ (Ο.Σ.Κ.Ε.) ΣΥΝ.Π.Ε. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την υπ’ αριθμ. 4881/19.5.2004 (ΦΕΚ 754 Β/2004) απόφα¬ 
ση του Πρωθυπουργού και του Υπουργού ΠΕ.ΧΩ.Δ.Ε. για 
«Ανάθεση αρμοδιοτήτων του Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς 
Περιβάλλοντος Χωροταξίας και ΔημοσίωνΈργων». 

2. Το ν. 1337/1983 (ΦΕΚ 33 Α /14.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» και ειδικότερα το άρθρο 42 αυτού. 

3. Το π.δ. 93/1987 (ΦΕΚ 52 Α /16.4.1987) «Αναμόρφωση 
και ενοποίηση της νομοθεσίας για τους Οικοδομικούς 
Συνεταιρισμούς, τρόπος οργάνωσης, διοίκησης και λει¬ 
τουργίας αυτών και πολεοδόμηση εκτάσεων Οικοδομι¬ 
κών Συνεταιρισμών», όπως ισχύει σήμερα. 

4. Τα υπ’ αριθμ. 23285/408/2.6.2006 και 36805/601/7.9.2006 
έγγραφα του Οικοδομικού Συνεταιρισμού με τα οποία 
διαβιβάστηκαν το καταστατικό του Ο.Σ. τροποποιημένο 
σύμφωνα με τις διατάξεις του π.δ. 93/1987 (ΦΕΚ 52 Α ), 
συνοδευόμενο από όλα τα προβλεπόμενα από τις δια¬ 
τάξεις του π.δ. 93/1987 στοιχεία. 

5. Τα λοιπά δικαιολογητικά που περιέχονται στον πιο 
πάνω φάκελλο. 

6. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α') και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε όπως διορθώθηκε το από 7.5.2006 κα¬ 
ταστατικό του ΑΣΤΙΚΟΥ ΚΑΙ ΠΑΡΑΘΕΡΙΣΤΙΚΟΥ ΟΙΚΟ¬ 
ΔΟΜΙΚΟΥ ΣΥΝΕΤΑΙΡΙΣΜΟΥ ΚΑΛΛΙΤΕΧΝΩΝ ΕΛΛΑΔΟΣ 
(Ο.Σ.Κ.Ε.) ΣΥΝ.Π.Ε. με στοιχεία ως εξής: 

ΕΔΡΑ Δήμος Ραφήνας Αττικής 

ΣΚΟΠΟΣ Αστική και Παραθεριστική Κατοικία 

ΑΡΙΘΜΟΣ ΜΕΛΩΝ 368 

ΑΡΙΘΜΟΣ ΜΕΡΙΔΩΝ 368 

ΜΕΓΕΘΟΣ ΤΗΣ ΑΡΧΙΚΗΣ ΣΥΝ/ΚΗΣ ΜΕΡΙΔΑΣ 2,93 € 
(1.000 δρχ.) 

ΕΚΤΑΣΗ ΕΥΘΥΝΗΣ μέχρι του ποσού της συνεταιρικής 
μερίδας (άρθρο 7 παρ. 4 του π.δ. 93/1987) 

ΑΡΙΘΜΟΣ ΑΡΘΡΩΝ ΤΟΥ ΚΑΤΑΣΤΑΤΙΚΟΥ 38 

Οι εκτάσεις επί των οποίων εξεπλήρωσε ήδη και προ- 
τίθεται να εκπληρώσει το σκοπό του ο Συνεταιρισμός 
βρίσκονται στη θέση Βγένα-Βαρελά πλησίον της δια¬ 
σταύρωσης Ραφήνας και Αγίας Παρασκευής - Νταού 
Πεντέλης εντός της κτηματικής περιφέρειας της (πρώ¬ 
ην) Κοινότητας ήδη Δήμου Ραφήνας. 

Η δυνατότητα χωροθέτησης και η πολεοδόμηση της 
εκτός σχεδίου έκτασης του συνεταιρισμού εξετάζονται 
σύμφωνα με τις κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2007 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 8819/Γ6/1442 (6) 

Κυκλοφορία αγροτικών μηχανημάτων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τα άρθρα 87, 88, 90 του ν. 2696/1999 (ΦΕΚ 57/Α/1999) 
«Κυρώσεις του Κώδικα Οδικής Κυκλοφορίας». 

2. Την υπ’ αριθμ. 100498/28.2.1985 υπουργική απόφα¬ 
ση (ΦΕΚ 116/Β/1985) «Άδειες κυκλοφορίας αγροτικών 
μηχανημάτων». 

3. Την υπ’ αριθμ. 139850/20.2.1986 υπουργική απόφαση 
(ΦΕΚ 139/Β/1986) «Κρατικές πινακίδες αριθμού κυκλοφο¬ 
ρίας αγροτικών μηχανημάτων». 

4. Την εξάντληση των κρατικών πινακίδων κυκλο¬ 
φορίας για την κατηγορία των διαξονικών γεωργι¬ 
κών ελκυστήρων, τετράτροχων βοηθητικών, ΑΜΠΧ, 
θεριξοαλωνιστικών κ.λ.π. αγροτικών μηχανημάτων, 
εκτός της κατηγορίας των μοναξονικών γεωργι¬ 
κών ελκυστήρων, δασικών και της κατηγορίας των 
κρατικών υπηρεσιών γεωργικών μηχανημάτων των 
Νομαρχιακών Αυτοδιοικήσεων της Ελλάδας (Υπη¬ 
ρεσίες Εγγείων Βελτιώσεων) και αδυναμία εφοδια¬ 
σμού τους μέχρι την προμήθεια από την Κεντρική 
Διοίκηση. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη στον κρατικό προϋπο¬ 
λογισμό, αποφασίζουμε: 

Α. Επιτρέπουμε την απογραφή και κυκλοφορία των 
αγροτικών μηχανημάτων των κατηγοριών 

α) διαξονικών ελκυστήρων 

β) τετράτροχων βοηθητικών αγροτικών μηχανημά¬ 
των 

γ) αγροτικών μηχανημάτων πολλαπλής χρήσης 

δ) θεριξοαλωνιστικών και λοιπών συλλεκτικών μηχα¬ 
νών 

ε) ογκομετρικών και λοιπών μηχανημάτων διαχείρισης 
δημητριακών 

στ) αγροτικών μηχανημάτων γεωργικών εγκατα¬ 
στάσεων που απογράφονται από τις Διευθύνσεις και 
Τμήματα των Εγγείων Βελτιώσεων των Νομαρχιακών 
Διαμερισμάτων της Ελλάδας, χωρίς την υποχρέωση 
να φέρουν τις προβλεπόμενες από την υπ’ αριθμ. 
139850/20.2.1986 υπουργική απόφαση (ΦΕΚ 139/Β/1986) 
κρατικές πινακίδες αριθμού κυκλοφορίας, μέχρι τη 
διάθεση τους (προμήθεια) από την Κεντρική Υπη¬ 
ρεσία του Υπουργείου Αγροτικής Ανάπτυξης και 
Τροφίμων. 

Β. Τα απογραφόμενα αγροτικά μηχανήματα των πα¬ 
ραπάνω κατηγοριών υποχρεούνται να εφοδιαστούν 
με κρατικές πινακίδες εντός δύο μηνών από την πα¬ 
ραλαβή αυτών από τις Διευθύνσεις και Τμήματα των 
Εγγείων Βελτιώσεων των Νομαρχιακών Διαμερισμά¬ 
των της Ελλάδας και τη σχετική ειδοποίηση των κα¬ 
τόχων τους. 

Η ισχύς της παρούσας έχει εφαρμογή από 15.2.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μάίου 2007 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 


Αριθμ. 297055 (7) 

Εθνικό Ρυθμιστικό Πλαίσιο Περιβαλλοντικών Δράσε¬ 
ων για την εφαρμογή του υπ’ αριθμ. 2200/1996 καν. 
(Εκ)του Συμβουλίου. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον υπ’ αριθμ. 2200/1996 καν(ΕΚ) του Συμβουλίου 
περί της Κοινής Οργάνωσης Αγοράς στον τομέα οπω- 
ροκηπευτικών, άρθρα 16 και 25. 

2. Τον υπ’ αριθμ. 103/2004 καν(ΕΚ) για τη θέσπιση λε¬ 
πτομερών κανόνων εφαρμογής του υπ’ αριθμ. 2200/1996 
καν(ΕΚ) του Συμβουλίου όσον αφορά το καθεστώς πα¬ 
ρέμβασης. 

3. Τον υπ’ αριθμ. 1257/1999 καν(ΕΚ) για τη στήριξη 
της Αγροτικής Ανάπτυξης από το Ευρωπαϊκό Γεωργικό 
Ταμείο Προσανατολισμού και Εγγυήσεων (ΕΓΤΠΕ) και 
για την τροποποίηση και κατάργηση ορισμένων κανο¬ 
νισμών»; όπως έχει τροποποιηθεί και ισχύει. 

4. Τον υπ’ αριθμ. 1259/1999 καν(ΕΚ) «Σχετικά με τη θέ¬ 
σπιση κοινών κανόνων για τα καθεστώτα άμεσης στήρι¬ 
ξης στα πλαίσια της κοινής γεωργικής πολιτικής»; όπως 
έχει τροποποιηθεί και ισχύει. 

5. Το ν. 1650/1986 (ΦΕΚ 160/Α'/18.10.1986) για την προ¬ 
στασία του περιβάλλοντος. 

6. Το ν. 2204/1994 (ΦΕΚ 59/Α715.9.1994) περί «Κύρωσης 
Σύμβασης για τη βιολογική ποικιλότητα». 

7. Το ν. 3010/2002 (ΦΕΚ 91/Α725.4.2002) περί «Εναρμόνι¬ 
σης του ν. 1650/1986 με τις υπ’ αριθμ. 97/11/Ε.Ε. και 96/61 
ΕΈ. Οδηγίες, διαδικασία οριοθέτησης και ρυθμίσεις θε¬ 
μάτων για τα υδατορέματα και άλλες διατάξεις». 

8. Το ν. 2244/1994 (ΦΕΚ 168/Α77.10.1994) περί «Ρύθμιση 
θεμάτων ηλεκτροπαραγωγής από ανανεώσιμες πηγές 
ενέργειας και από συμβατικά καύσιμα και άλλες δια¬ 
τάξεις». 

9. Το ν. 2773/1999 (ΦΕΚ 286/Α722.12.1999) περί «Απε¬ 
λευθέρωση της αγοράς ηλεκτρικής ενέργειας-Ρύθμιση 
θεμάτων ενεργειακής πολιτικής και λοιπές διατάξεις». 

10. το ν. 3175/2003 (ΦΕΚ 207/Α729.8.2003) περί «Αξι¬ 
οποίησης του γεωθερμικού δυναμικού και άλλες δια¬ 
τάξεις». 

11. Την υπ’ αριθμ. Ε (2000) 2733/27.9.2000 απόφαση 
της ΕΈ. με την οποία εγκρίνεται το σχέδιο Αγροτικής 
Ανάπτυξης (ΣΑΑ) 2000-2006 της Ελλάδας, όπως έχει 
τροποποιηθεί με την υπ’ αριθμ. Ε(2000) 3139/22.8.2003 
απόφαση. 

12. Τον υπ’ αριθμ. 2091/1991 καν(ΕΟΚ) για τον περιορι¬ 
σμό στη χρησιμοποίηση των λιπασμάτων και των φυτο- 
προστατευτικών προϊόντων και τον υπ’ αριθμ. 2092/1991 
καν(ΕΟΚ) για το βιολογικό τρόπο παραγωγής των γε¬ 
ωργικών προϊόντων και των σχετικών ενδείξεων στα 
γεωργικά προϊόντα και στα είδη διατροφής. 

13. Τις υπ’ αριθμ. 50910/2727 (ΦΕΚ 1909/Β723.12.2003) 
«Μέτρα και Όροι για τη διαχείριση Στερεών Αποβλήτων. 
Εθνικός και Περιφερειακός Σχεδιασμός Διαχείρισης», 
19396/1546/1997 (ΦΕΚ 604/Β718.7.1997) «Μέτρα και όροι για 
τη διαχείριση επικινδύνων αποβλήτων», 114218/31.10.1997 
(ΦΕΚ 1016/Β717.11.1997), 14312/1302/9.6.2000 (ΦΕΚ 723/Β7 
9.6.2000) «Εθνικός σχεδιασμός ολοκληρωμένης και εναλ¬ 
λακτικής διαχείρισης απορριμμάτων και αποβλήτων» 
κοινές υπουργικές αποφάσεις. 

14. Την υπ’ αριθμ. 80568/4225/1991 (ΦΕΚ 641 Β) κοινή 
υπουργική απόφαση που αφορά τις μεθόδους, όρους 
και περιορισμούς για τη χρησιμοποίηση στη γεωργία 
της ιλύος που προέρχεται από επεξεργασία οικιακών 
και αστικών λυμάτων. 

15. Την υπ’ αριθμ. 315705/7.3.1995 (ΦΕΚ 155) κοινή 
υπουργική απόφαση που αφορά τον έλεγχο μέσω των 
εγκεκριμένων οργανισμών ελέγχου και πιστοποίησης 
καθώς και της επίβλεψης των λειτουργιών ελέγχου και 
πιστοποίησης του Υπουργείου Αγροτικής Ανάπτυξης 
και Τροφίμων. 

16. Την υπ’ αριθμ. 33318/3028/1998 (ΦΕΚ 12898/ 
Β728.12.1998) κοινή υπουργική απόφαση περί «Καθορι¬ 
σμού μέτρων και διαδικασιών για τη διατήρηση των φυ¬ 
σικών οικοτόπων (ενδιαιτημάτων) καθώς και της άγριας 
πανίδας και χλωρίδας». 

17. Τα π.δ. 115/1997 (ΦΕΚ 104/Α730.5.1997 και 290/1998 
(ΦΕΚ 209/Α'/9.9.1998) για την έγκριση, διάθεση στην αγο¬ 
ρά στην αγορά και έλεγχο των φυτοπροοτατευτικών 
προϊόντων σε συμμόρφωση προς την υπ’ αριθμ. 91/414/ 
ΕΟΚ οδηγία του Συμβουλίου όπως έχει συμπληρωθεί. 

18. Την υπ’ αριθμ. 85167/820/6.4.2000 (ΦΕΚ 477/ 
Β/6.4.2000) υπουργική απόφαση «Εγκριση του κώδικα 
ορθής γεωργικής πρακτικής για την προστασία των 
νερών από νιτρορύπανση γεωργικής προέλευσης». 

19. Την υπ’ αριθμ. 568(125347)/20.1.2004 κοινή υπουργική 
απόφαση «Κώδικες Ορθής Γεωργικής Πρακτικής». 

20. Την υπ’ αριθμ. 91/676 ΕΟΚ οδηγία που αφορά την 
προστασία των υδάτων από τη νιτρορύπανση γεωργι¬ 
κής προέλευσης και ιδιαίτερα τα προγράμματα δράσης 
αυτής. 

21. Την υπ’ αριθμ. 346712/6.10.1997 απόφαση του Υπουρ¬ 
γείου Γεωργίας «διαδικασίες για τη βιολογική αποσύνθε¬ 
ση και λιπασματοποίηση των αποσυρόμενων γεωργικών 
προϊόντων». 

22. Την υπ’ αριθμ. 92/43/ΕΟΚ οδηγία για την προστασία 
της χλωρίδας της πανίδας και των οικοτόπων αυτών. 

23. Τ ην ανάγκη αναπροσαρμογής της υπ’ αριθμ. 396122/ 
9.10.2000 απόφασης, σύμφωνα με τους κώδικες ορθής 
γεωργικής πρακτικής του Σχεδίου Αγροτικής Ανάπτυ¬ 
ξης. 

24. Το π.δ. 202/23.9.2004 για το «Διορισμό Υπουργού 
Αγροτικής Ανάπτυξης και Τροφίμων». 

25. Την υπ’ αριθμ. Υ132/11.10.2004 (ΦΕΚ 1533 Β) από¬ 
φαση του Πρωθυπουργού και του Υπουργού Αγροτι¬ 
κής Ανάπτυξης και Τροφίμων (Ανάθεση αρμοδιοτήτων 
στον Υφυπουργό Αγροτικής Ανάπτυξης και Τροφίμων 
Αλ. Κοντό). 

26. Την υπ’ αριθμ. 396122/9.10.2000 απόφαση του 
Υπουργού Γ εωργίας «Εθνικό Ρυθμιστικό Πλαίσιο για το 
Περιβάλλον» καθώς και την τροποποίηση αυτού με την 
υπ’ αριθμ. 368458/21.5.2001 υπουργική απόφαση 

27. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζει: 

Καθορίζει το Εθνικό Ρυθμιστικό Πλαίσιο (Ε.Ρ.Π.) περι¬ 
βαλλοντικών δράσεων για την εφαρμογή του υπ’ αριθμ 
2200/1996 καν(ΕΚ) του Συμβουλίου το οποίο περιλαμ¬ 
βάνει: 

- Τους στόχους και το περιεχόμενο του περιβαλλο¬ 
ντικού σκέλους των επιχειρησιακών προγραμμάτων των 
Οργανώσεων Παραγωγών οπωροκηπευτικών (άρθρο 15, 
παρ. 4β, του καν(ΕΚ) 2200/1996) 


- Τον καθορισμό των εσωτερικών ελέγχων στις Ορ¬ 
γανώσεις Παραγωγών, για την τήρηση: 

α) των προτύπων (κανόνων) ποιότητας, 

β) των εκάστοτε ισχυουσών φυτοϋγειονομικών δια¬ 
τάξεων, 

γ) της ορθής χρήσης των φυτοπροοτατευτικών προ¬ 
ϊόντων, 

δ) των μέγιστων ορίων υπολειμμάτων φυτοφαρμάκων 
στα παραγόμενα τρόφιμα και ζωοτροφές, 

ε) τα τεχνικά μέσα και το κατάλληλα εκπαιδευμένο 
ανθρώπινο δυναμικό για την άσκηση των ελέγχων. 

Α. ΓΕΝΙΚΑ 

1) Το Εθνικό Ρυθμιστικό Πλαίσιο, συνιστά στις Οργανώ¬ 
σεις Παραγωγών σειρά προωθούμενων περιβαλλοντικών 
δράσεων οριζόντιου χαρακτήρα, οι οποίες είτε λόγω του 
ολοκληρωμένου χαρακτήρα τους (βιολογική γεωργία, 
ολοκληρωμένη διαχείριση κ.λ.π.) είτε της πολλαπλής 
τους χρησιμότητας (φυτοφράχτες, ανακύκλωση υλικών 
κ.λ.π.) συμβάλλουν στην αντιμετώπιση περιβαλλοντι¬ 
κών προβλημάτων (ρύπανση, βιοποικιλότητα, τοπίο). 
Ως εκ τούτου είναι δυνατό να περιλαμβάνονται στα 
επιχειρησιακά προγράμματα όλων των Οργανώσεων 
Παραγωγών. 

2) Ο κατάλογος των περιβαλλοντικών δράσεων του 
Εθνικού Ρυθμιστικού Πλαισίου δεν είναι εξαντλητικός. 
Είναι δυνατόν ένα επιχειρησιακό πρόγραμμα να περι¬ 
λαμβάνει άλλες δράσεις εκτός των περιγραφομένων 
στο Εθνικό Ρυθμιστικό Πλαίσιο, υπό τον όρο ότι οι προ- 
τεινόμενες δράσεις αντιστοιχούν σε ειδικά περιβαλλο¬ 
ντικά προβλήματα της γεωγραφικής ζώνης, στην οποία 
έχει την έδρα της η Οργάνωση Παραγωγών. 

3) Κάθε Επιχειρησιακό Πρόγραμμα πρέπει να περι¬ 
λαμβάνει υποχρεωτικά τουλάχιστον μια περιβαλλο¬ 
ντική δράση. Στην περίπτωση που το Επιχειρησιακό 
Πρόγραμμα περιλαμβάνει μόνο μια δράση, αυτή πρέπει 
να αντιστοιχεί στο κύριο περιβαλλοντικό πρόβλημα της 
γεωγραφικής ζώνης στην οποία έχει την έδρα της η 
Οργάνωση Παραγωγών ή να έχει ολοκληρωμένο χαρα¬ 
κτήρα (βιολογική γεωργία, ολοκληρωμένη διαχείριση, 
ολοκληρωμένη καταπολέμηση, συστήματα περιβαλλο¬ 
ντικής διαχείρισης). 

4) Η εκπαίδευση και η πρόσληψη εξειδικευμένου προ¬ 
σωπικού ή η αγορά εξειδικευμένων υπηρεσιών για τη 
διαχείριση περιβαλλοντικών δράσεων, λόγω του συνο¬ 
δευτικού και υποστηρικτικού χαρακτήρα τους, δεν θεω¬ 
ρούνται αυτόνομες δράσεις αλλά ως συμπληρωματικές 
μιας περιβαλλοντικής δράσης. 

5) Κατάρτιση και διανομή κανόνων που θέτει σε εφαρ¬ 
μογή η Οργάνωση Παραγωγών και οι οποίοι μπορούν να 
επεκταθούν στους παραγωγούς μη μέλη (παράρτημα III, 
του υπ’ αριθμ. 2200/1996 καν(ΕΚ) σημεία 4 και 5 καθώς 
και οι κανόνες που περιγράφονται στον Κώδικα Ορθής 
Γ εωργικής Πρακτικής). 

Β. Περιβαλλοντικές δράσεις σε επίπεδο καλλιεργητι¬ 
κής τεχνικής και χρησιμοποιούμενων υλικών. 

1. Εφαρμογή βιολογικής γεωργίας. 

Οι προδιαγραφές της βιολογικής γεωργίας καθορίζο¬ 
νται από τον υπ’ αριθμ. 2092/1991 καν(ΕΚ). Η αξιοπιστία 
των βιολογικών προϊόντων στις αγορές εξασφαλίζεται 
μέσω του συστήματος ελέγχων και πιστοποίησης, με 
βάση τον υπ’ αριθμ. 2091/1991 καν(ΕΚ), και την εθνική 
νομοθεσία, η οποία θεσπίστηκε σε εναρμόνιση με τα 
άρθρα 8, 9 και 11 του ίδιου κανονισμού με την υπ’ αριθμ. 

315705/7.3.1995 (ΦΕΚ 155) απόφαση. Με βάση την τελευ¬ 
ταία προβλέπεται ο έλεγχος μέσω των εγκεκριμένων 
οργανισμών ελέγχου και πιστοποίησης καθώς και η επί¬ 
βλεψη των λειτουργιών ελέγχου και πιστοποίησης από 
το Υπουργείο Αγροτικής Ανάπτυξης και Τροφίμων. 

Εφόσον οι Οργανώσεις Παραγωγών ή μέλη αυτών 
εντάσσονται στο αγροπεριβαλλοντικό πρόγραμμα «Βι¬ 
ολογική Γεωργία» του Ε.Π.Α.Α. 2000-2006 πρέπει να 
τηρούν τις προϋποθέσεις και τις δεσμεύσεις που κα¬ 
θορίζονται από αυτό. 

Όλα τα μέλη των Οργανώσεων Παραγωγών που εφαρ¬ 
μόζουν βιολογική γεωργία, θα πρέπει να περιλαμβάνο¬ 
νται στα μητρώα βιοκαλλιεργητών-επιχειρηματιών του 
Υπουργείου Αγροτικής Ανάπτυξης και Τροφίμων, προ- 
κειμένου να δικαιούνται χρηματοδότησης στα πλαίσια 
των Επιχειρησιακών Προγραμμάτων. 

2. Εφαρμογή Συστημάτων Περιβαλλοντικής Διαχείρι¬ 
σης (ΕηνίΐΌηπίθηίαΙ ΜαπαροπιοπΙ δγείοπίδ. Ε.Μ.3.). 

Οι προδιαγραφές των συστημάτων Περιβαλλοντι¬ 
κής Διαχείρισης καθορίζονται από τα ΙδΟ 14001, ΙδΟ 
14004 και το ΕΜΑ3 (ΕηνίΐΌηηθηίαΙ ΜαηαροπίθηΙ αηά ΑυάίΙ 
δοίιοπίθ- καν(Εκ) 761/2001). 

3. Εφαρμογή Ολοκληρωμένης Διαχείρισης (ολοκλη¬ 
ρωμένη παραγωγή) 

Η Ολοκληρωμένη Διαχείριση είναι ένα σύστημα οργά¬ 
νωσης μιας γεωργικής εκμετάλλευσης που περιλαμβάνει 
μεταξύ άλλων Ορθή Γεωργική Πρακτική, Ασφάλεια και 
Υγιεινή των Εργαζομένων, Ασφάλεια Προϊόντων, Ιχνη- 
λασιμότητα και Φιλοπεριβαλλοντικές Δράσεις. Στο¬ 
χεύει στη δημιουργία της βάσης για αποτελεσματική 
και επικερδή παραγωγή σε μια οικονομικά βιώσιμη και 
περιβαλλοντικά υπεύθυνη γεωργική επιχείρηση, ενσω¬ 
ματώνοντας στις σύγχρονες καλλιεργητικές πρακτικές, 
ωφέλιμες φυσικές διαδικασίες. 

Οι προδιαγραφές της Ολοκληρωμένης Διαχείρισης 
είναι οι προβλεπόμενες από τον Οργανισμό Πιστοποί¬ 
ησης και Επίβλεψης Γεωργικών Προϊόντων (Ο.Π.Ε.ΓΕ. 
Π.-Πρότυπα ΑρίΌ 2-1 και Αρω 2-2). 

4. Εφαρμογή Ολοκληρωμένης καταπολέμησης των 
εχθρών, ασθενειών και ζιζανίων των καλλιεργειών. 

Οι προδιαγραφές της ολοκληρωμένης καταπολέμη¬ 
σης είναι οι περιγραφόμενες στο π.δ. 115/1997, άρθρο 
2, παρ. 13. 

5. Ορθολογική χρήση και ενδεχομένως μείωση αγρο- 
χημικών (λιπασμάτων, Φυτοφαρμάκων) για την προστα¬ 
σία Τπθ ποιότητας του εδάφους, των υδατικών πόρων, 
της βιοποικιλότητας και του τοπίου. 

Ο περιορισμός της χρησιμοποίησης λιπασμάτων και 
η εφαρμογή ολοκληρωμένης φυτοπροστασίας για την 
καταπολέμηση εχθρών, ασθενειών και ζιζανίων, προς 
αποφυγή αρνητικών επιπτώσεων στο περιβάλλον και 
την υγεία του καταναλωτή θεσπίζεται μέσω του υπ’ 
αριθμ. 2091/1991 καν. (ΕΟΚ). 

Η ορθολογική χρήση λιπασμάτων και φυτοπροστα- 
τευτικών προϊόντων εφαρμόζεται σύμφωνα με τους 
Κώδικες Ορθής Γεωργικής Πρακτικής. 

Πα τις ζώνες νιτρορύπανσης ισχύουν τα Προγράμματα 
Δράσης της υπ’ αριθμ. 91/676 οδηγίας. 

Ειδικότερα τα μέλη των Οργανώσεων Παραγωγών, τα 
οποία εντάσσονται σε αγροπεριβαλλοντικό προγράμμα¬ 
τα του ΕΠΑΑ 2000-2006, με ανάλογους στόχους με την 
παρούσα δράση, πρέπει να τηρούν τις προϋποθέσεις και 
τις δεσμεύσεις των προγραμμάτων αυτών. 


Στις περιπτώσεις χρήσης ιλύος αποβλήτων (εΐυάρο) για 
τη λίπανση των καλλιεργειών, θα πρέπει να τηρούνται 
τα αναφερόμενα στην υπ’ αριθμ. 80568/4225/22.3.1991 
απόφαση (ΦΕΚ 641 Β/1991) «μέθοδοι, όροι και περιο¬ 
ρισμοί για τη χρησιμοποίηση στη γεωργία της ιλύος 
που προέρχεται από επεξεργασία οικιακών και αστικών 
λυμάτων». 

6. Ορθολογική διαχείριση των εδαφικών πόρων. 

Περιλαμβάνει δράσεις που συνδέονται με την προ¬ 
στασία των εδαφών από την διάβρωση, τον έλεγχο της 
συμπίεσης του εδάφους, την αποκατάσταση όξινων και 
παθογενών εδαφών, την αύξηση της οργανικής ουσίας 
του εδάφους. 

Συνιστάται η μειωμένη κατεργασία του εδάφους κατά 
τις ισοϋψείς, η αποφυγή χρήσης βαρέων γεωργικών 
μηχανημάτων, η εξουδετέρωση της οξύτητας του εδά¬ 
φους, η χρήση κομποστών και οργανικών λιπασμάτων, 
οι χλωρές λιπάνσεις, η αγρανάπαυση και άλλες καλλιερ¬ 
γητικές πρακτικές που περιλαμβάνονται στους Κώδικες 
Ορθής Γ εωργικής Πρακτικής και τα αγροπεριβαλλοντικό 
προγράμματα του ΕΠΑΑ 2000-2006. 

7. Ορθολογική διαγείριση των υδατικών πόρων. 

Περιλαμβάνει δράσεις που συνδέονται με την ποσοτική 

και ποιοτική προστασία των υπόγειων και επιφανειακών 
υδάτων, κυρίως με την αντιμετώπιση της εξάντλησης 
και υφαλμύρωσης των υδατικών πόρων. 

Συνιστάται η μείωση της κατανάλωσης αρδευτικού 
νερού με αντικατάσταση των συστημάτων άρδευσης, 
με συστήματα που μειώνουν τις απώλειες αρδευτικού 
νερού, με εμπλουτισμό των υπόγειων υδατικών αποθε¬ 
μάτων, με μείωση της ποσότητας και του αριθμού των 
αρδευτικών δόσεων και άλλες καλλιεργητικές πρακτικές 
που περιλαμβάνονται στους Κώδικες Ορθής Γ εωργικής 
Πρακτικής και τα αγροπεριβαλλοντικό προγράμματα 
του Ε.Π.Α.Α. 2000-2006. 

8. Δράσεις νια τη διατήρηση και προαγωγή της βιο- 
ποικιλότητας. 

Οι δράσεις οι οποίες προάγουν τη βιοποικιλότητα 
και συνιστάται να εφαρμόζονται από τις Οργανώσεις 
Παραγωγών, ενδεικτικά είναι: 

- Ενέργειες οι οποίες συνδράμουν στη διατήρηση και 
συντήρηση κατασκευών (π.χ. αγροικίες διαβίωσης ειδών 
της άγριας ζωής), φυσικών φυτικών συστημάτων (π.χ. 
φυτοφράκτες) σε περιοχές που αποτελούν ενδιαιτήματα 
της άγριας χλωρίδας και πανίδας. 

- Διαφύλαξη των ντόπιων και παραδοσιακών καλλι¬ 
εργειών καθώς και διατήρηση του πολλαπλασιασιικού 
υλικού αυτών. 

- Ορθολογική εφαρμογή φυτοπροστατευτικών χημι¬ 
κών ουσιών σε περιοχές που διαβιούν άγρια είδη. 

- Δημιουργία-αποκατάσταση-συντήρηση φυτικών συ¬ 
στάδων (π.χ. φυτοφράκτες) με είδη της ντόπιας χλω¬ 
ρίδας και είδη που παραδοσιακά καλλιεργούνται στην 
περιοχή. 

- Εντοπισμός και καταγραφή στοιχείων στις γεωργι¬ 
κές εκμεταλλεύσεις των περιοχών που παρουσιάζουν 
ιδιαίτερη σημασία για τα άγρια είδη. 

- Εφαρμογή των Κανόνων Ορθής Γ εωργικής Πρακτι¬ 
κής, ειδικότερα στα θέματα που αφορούν την προστα¬ 
σία της βιοποικιλότητας. 

9. Κατεργασία και διαχείριση των αποβλήτων και των 
χρησιμοποιηθέντων συσκευασιών-υλικών. 

Ισχύουν τα διαλαμβανόμενα: α) στο ν. 1650/1986 (ΦΕΚ 

160 Α'/18.10.1986) «περί προστασίας του περιβάλλοντος», 
στο ν. 2939/2001 (ΦΕΚ 179/Α') περί «Συσκευασίες και 
εναλλακτική διαχείριση των συσκευασιών και άλλων 
προϊόντων - Ίδρυση ΕΟΕΔΣΑΠ και άλλες διατάξεις», 
β) στις υπ’ αριθμ. 19396/1546/18.7.1997 (ΦΕΚ 604/ 
τ.Β7ΐ8.7.1997), 50910/2727 (ΦΕΚ 1909/τ.Β723.12.2003), 
114218/31.10.1997 (ΦΕΚ 1016/τ.Β'/17.11.1997), 14312/1302/2000 
(ΦΕΚ 723/Β/9.6.2000) κοινές υπουργικές αποφάσεις, την 
υπ’ αριθμ. 96/61/ΕΚ οδηγία του Συμβουλίου σχετικά με 
την ολοκληρωμένη πρόληψη και έλεγχο της ρύπανσης 
καθώς και τα διαλαμβανόμενα στους Κώδικες Ορθής 
Γεωργικής Πρακτικής. 

Ειδικότερα για τα συσκευαστήρια- τυποποιητήρια και 
τις μεταποιητικές μονάδες των Οργανώσεων Παρα¬ 
γωγών, η Προκαταρκτική Περιβαλλοντική Εκτίμηση και 
Αξιολόγηση (ΠΠΕΑ), η έγκριση των περιβαλλοντικών 
όρων και η άδεια διάθεσης αποβλήτων πρέπει να γί¬ 
νονται σύμφωνα με την ισχύουσα εθνική και κοινοτική 
νομοθεσία (ν. 1650/1986 και 3010/2002 και 97/11/Ε.Ε. και 
96/61 Ε.Ε., διαδικασία οριοθέτησης και ρυθμίσεις θε¬ 
μάτων για τα υδατορέματα και άλλες διατάξεις». Τα 
παραγόμενα υποπροϊόντα-παραπροϊόντα της μεταποί¬ 
ησης των γεωργικών προϊόντων (κουκούτσια, φλοιοί, 
κάψες βαμβακιού κ.α.) δύναται να χρησιμοποιηθούν σε 
άλλες χρήσεις όπως η ενεργειακή τους αξιοποίηση (πα¬ 
ραγωγή θερμότητας και ηλεκτρισμού) καθώς και στην 
εδαφοβελτίωση. 

10. α) Προστασία περιβάλλοντος και παραγωγή προ¬ 
ϊόντων απαλλαγμένων από ανεπιθύμητα υπολείμματα 
φυτοπροστατευτικών προϊόντων. 

Τα φυταπροστατευτικά προϊόντα θα χρησιμοποιού¬ 
νται αυστηρά σύμφωνα με τις οδηγίες χρήσης τους. Ο 
κάθε παραγωγός υποχρεούται να διατηρεί στοιχεία για 
το είδος, την ποσότητα και τις ημερομηνίες εφαρμογής 
των λιπασμάτων και των φυτοπροστατευτικών προϊό¬ 
ντων που χρησιμοποιεί για κάθε καλλιέργεια. 

β)Έλεγχος εδαφών και υπολειμμάτων σε προϊόντα. 

ί) Έλεγχος εδαφών 

Διενεργούνται αναλύσεις στα εδάφη στο χρόνο έναρ¬ 
ξης της καλλιέργειας για πιθανούς ρύπους π.χ. βαρέα 
μέταλλα (Ου, Ρό, Ζη, Οά), νιτρικά και δείκτες ποιότητας 
του εδάφους όπως π.χ. βιοδείκτες. 

ϋ)Έλεγχος των προϊόντων για υπολείμματα Φυτοπρο¬ 
στατευτικών ουσιών 

Διενεργούνται αναλύσεις προϊόντων για εντοπισμό 
υπολειμμάτων φυτοφαρμάκων, βάσει ετησίων κοινο¬ 
τικών και εθνικών προγραμμάτων και στη περίπτωση 
εντοπισμού προϊόντος με υπολείμματα ανώτερα από 
τα επιτρεπόμενα ΜΒΙ_ ’ε επιβάλλονται οι κυρώσεις που 
προβλέπονται στον ν. 721/1977 «Περί εγκρίσεως κυκλο¬ 
φορίας και ελέγχου των γεωργικών φαρμάκων ως και 
ρυθμίσεως συναφών θεμάτων». 

11. Έλεγχος υδατικών αποθεμάτων. 

Τα υδατικά αποθέματα που προορίζονται για άρδευ¬ 
ση πρέπει να αναλύονται περιοδικά για να ανιχνεύεται 
τυχόν ύπαρξη ρύπων (άλατα, νιτρικά, τοξικές ουσίες 
κ.λ.π.) οι οποίες μολύνουν το έδαφος και τον υπόγειο 
υδροφόρο ορίζοντα. 

12. Απολύμανση εδαφών. 

Η χημική απολύμανση των εδαφών πρέπει να αποφεύ¬ 
γεται. Συνιστάται η εφαρμογή εναλλακτικών μεθόδων 
(π.χ. αμειψισπορά, φύτευση φυτών που διακόπτουν το 
βιολογικό κύκλο ή μειώνουν τους πληθυσμούς των πα¬ 


θογόνων). Για θερμοκηπιακές καλλιέργειες συνιστάται 
η ηλιοαπολύμανση (κυρίως σε αμμώδη εδάφη και σε 
βάθος 15 οηη) ή η απολύμανση με ατμό (κυρίως στα 
σπορεία). 

13. Διατήρηση και δημιουργία φυτοφρακτών. 

Συνιστάται η διατήρηση και δημιουργία φυτοφρακτών 

στα όρια των εκμεταλλεύσεων γιατί συμβάλλουν: 

- στην αποφυγή απόπλυσης του εδάφους και στην 
παρεμπόδιση της διάβρωσης του, 

- στην ανάπτυξη της βιοποικιλομορφίας και τη δημι¬ 
ουργία μικροκλίματος, 

- στη δημιουργία αντιπυρικών ζωνών 

- στη διατήρηση των τροφικών πεδίων και θέσεων 
ανάπαυσης άγριας πανίδας. 

14. Ανακύκλωση θρεπτικών διαλυμάτων. 

Συνιστάται η χρησιμοποίηση υποστρωμάτων που 

συνδυάζουν αφενός το χαμηλό κόστος και αφετέρου 
μπορούν να απομακρυνθούν μετά τη χρήση τους, με 
την ενσωμάτωση τους στο έδαφος ή τη βιοαποδόμησή 
τους. 

Όσον αφορά τα θρεπτικά διαλύματα συνιστάται η 
προώθηση των «κλειστών συστημάτων» που αποτελούν 
τη φιλικότερη στο περιβάλλον αλλά και την οικονομι¬ 
κότερη μορφή, υδροπονικής καλλιέργειας. 

15. Διαχείριση υπολειμμάτων/απορριμάτων γεωργικής 
πρακτικής. 

Η διαχείριση των φυτικών υπολειμμάτων των καλλιερ¬ 
γειών (στελέχη, κότσαλα, κ.α.) περιλαμβάνει όλους τους 
δυνατούς τρόπους αξιοποίησης τους (ψιλοτεμαχισμός- 
κομποστοποίηση, ενσωμάτωση στο έδαφος, παραγωγή 
ενέργειας, κ.α.) εκτός της καύσης αυτών. Προτείνεται 
η κατάλληλη διαχείριση αυτών (π.χ. ψιλοτεμαχισμός) 
και η αξιοποίηση τους στην κάλυψη των ενεργειακών 
αναγκών των γεωργικών εκμεταλλεύσεων (ξήρανση γε¬ 
ωργικών προϊόντων, οικιακή χρήση, κ.α.). 

Στις οικολογικά ευαίσθητες περιοχές π.χ. περιοχές 
του Δικτύου ΦΥΣΗ 2000 και σε τεχνικά συστήματα όπως 
κανάλια, διώρυγες, κ.α. όπου διαχειριστικά εφαρμόζεται 
η κοπή των καλαμιώνων, τα υπολείμματα της κοπής να 
συλλέγονται και να διαχειρίζονται όπως περιγράφεται 
ανωτέρω. 

Τα απορρίμματα της γεωργικής πρακτικής (πλαστικά, 
κουτιά, συσκευασίες, κ.α.) να συγκεντρώνονται και να 
αποτίθενται στους ενδεδειγμένους χώρους της περι¬ 
οχής. 

Προτείνεται ο περιορισμός της χρήσης πλαστικών και 
η ενδεδειγμένη διαχείριση τους ώστε να επιβαρύνεται 
κατά το δυνατό λιγότερο το περιβάλλον. Να προτιμάται 
η χρήση πλαστικών υλικών λιγότερο ρυπογόνων και 
ευκολότερα βιοδιασπώμενων ή ανακυκλώσιμων. 

Γ. Περιβαλλοντικές δράσεις κατά τις εργασίες της 
απόσυρσης. 

1. Βιολογική αποσύνθεση και λιπασματοποίηση των 
αποσυρόυενων γεωργικών προϊόντων. 

Οι διαδικασίες για την βιολογική αποσύνθεση και λιπα- 
σματοποίηση των αποσυρόμενων γεωργικών προϊόντων 
περιγράφονται στην υπ’ αριθμ. 346712/6.10.1997 απόφαση 
του Υπουργείου Αγροτικής Ανάπτυξης και Τροφίμων. 

2. Διάθεση των αποσυρόμενων προϊόντων νια δια¬ 
τροφή ζώων. 

Τα αποσυρόμενα γεωργικά προϊόντα μπορούν να δι¬ 
ατεθούν σε εκτροφείς και εξομοιωμένες επιχειρήσεις 
(ζωολογικοί κήποι, ελεγχόμενες περιοχές κυνηγιού και 

άλλες επιχειρήσεις που διαθέτουν ζώα τα οποία μπο¬ 
ρούν να καταναλώνουν αποσυρόμενα προϊόντα σε νωπή 
κατάσταση). Οι ενδιαφερόμενοι πρέπει να υποβάλλουν 
τις αιτήσεις τους στις κατά τόπους Διευθύνσεις Αγροτι¬ 
κής Ανάπτυξης, οι οποίες είναι υπεύθυνες για τον έλεγ¬ 
χο και την έγκριση των σχετικών αιτήσεων. Η έγκριση 
αυτή ισχύει για τρία χρόνια. Επίσης, με το πέρας της 
διαδικασίας θα πρέπει να γίνεται έλεγχος τήρησης των 
κανόνων προστασίας του εδάφους, του τοπίου και των 
υδάτων (καθαρισμός του χώρου). 

Ο δικαιούχος είναι υποχρεωμένος να ενημερώνει κάθε 
χρόνο την αρμόδια Διεύθυνση Αγροτικής Ανάπτυξης για 
τον αριθμό των ζώων που διαθέτει. Οι ανώτατες πο¬ 
σότητες που μπορούν να διατεθούν σε ημερήσια βάση 
καθορίζονται ως εξής: 

- Αιγοπρόβατα: 1 κιλό ανά ζώο, 

- Βοοειδή: 7 κιλά ανά ζώο, 

- Εκτατικής μορφής εκμεταλλεύσεις χοίρων: 3 κιλά 
ανά ζώο. 


3. Δράσεις νια την εξάλειψη αποσυρόμενων προϊόντων 
με τεχνολογίες πλέον προηγμένες από τις προβλεπόμενες 
στο Εθνικό Ρυθμιστικό Πλαίσιο νια τις αποσύρσεις. 

Για περιορισμένο όγκο αποσυρόμενων προϊόντων και 
μετά τη σύνταξη σχετικής μελέτης δύναται να εφαρμο¬ 
στεί η μέθοδος της ζύμωσης για παραγωγή προϊόντων 
υψηλής προστιθέμενης αξίας όπως είναι οι πολυσακ¬ 
χαρίτες, η εσπεριδίνη, πηκτίνες, καροτινοειδή, φυσικές 
χρωστικές κ,λ.π. 

Με την έκδοση της παρούσας καταργείται η υπ’ αριθμ. 
396122/9.10.2000 απόφαση Υπουργού Γεωργίας καθώς 
και η υπ’ αριθμ. 368458/21.5.2001 απόφαση τροποποίη¬ 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 2007 

ο ΥΦΥΠΟΥΡΓΟΣ 

ΑΛ. ΚΟΝΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 - ίπΙβΓηβΙ: ΗΙίρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·£ί.α γ - ε-ππεΜ: \Λ/ο1)Γτΐ35ΐ6Γ.£ί@&ΐ·ί|Γ 














